|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΚΤΙΡΙΑΚΩΝ ΥΠΟΔΟΜΩΝ**  **ΤΜΗΜΑ Δ΄ ΤΕΧΝΙΚΩΝ ΠΡΟΔΙΑΓΡΑΦΩΝ ΚΑΙ ΕΡΕΥΝΑΣ ΑΓΟΡΑΣ** | | |  | **Αθήνα, 22.09.2022**  **Αριθ. Πρωτ.:** **Δ.Π.Κ.Υ. Α.Α.Δ.Ε. Δ 1090144 ΕΞ 2022**  **ΕΞ. ΕΠΕΙΓΟΝ** |
| Ταχ. Δ/νση | : | Ερμού 23-25 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Σ. Παρασκευά |
| Τηλέφωνο | : | 213 1624 298 |
| E-Mail | : | [aademarketresearch@aade.gr](mailto:aademarketresearch@aade.gr) |
| Url | : | [www.aade.gr](http://www.aade.gr) |

**Θέμα: Πρόσκληση για τη διενέργεια Προκαταρκτικής Διαβούλευσης Τεχνικών Προδιαγραφών για την προμήθεια Φορητών Προσωπικών Υπολογιστών (laptops) και Φορητών Scanners Χειρός (QR Scanners), για την κάλυψη των αναγκών της Ανεξάρτητης Αρχής Δημοσίων Εσόδων (Α.Α.Δ.Ε).**

Η Διεύθυνση Προμηθειών και Κτιριακών Υποδομών της Γενικής Διεύθυνσης Οικονομικών Υπηρεσιών της Α.Α.Δ.Ε., ανακοινώνει ότι τίθενται σε Προκαταρκτική Διαβούλευση, οι τεχνικές προδιαγραφές για την προμήθεια Φορητών Προσωπικών Υπολογιστών (laptops) και Φορητών Scanners Χειρός (QR Scanners), για την κάλυψη των αναγκών της Ανεξάρτητης Αρχής Δημοσίων Εσόδων (Α.Α.Δ.Ε.).

**Παρακαλούμε για τα σχόλια και τις προτάσεις σας** επί των παρατιθέμενων τεχνικών προδιαγραφών.

ΔΙΑΔΙΚΑΣΙΑ ΔΙΑΒΟΥΛΕΥΣΗΣ

Η Προκαταρκτική Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί των τεχνικών προδιαγραφών. Η διάρκεια της Προκαταρκτικής Διαβούλευσης ορίζεται σε **δεκαπέντε (15) ημέρες** από την ανάρτησή τους στον οικείο ιστοχώρο του ΟΠΣ ΕΣΗΔΗΣ.

Η καταχώριση παρατηρήσεων/σχολίων των οικονομικών φορέων πραγματοποιείται απευθείας μέσω της ηλεκτρονικής φόρμας του ΟΠΣ ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώριση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΟΠΣ ΕΣΗΔΗΣ ως σχόλια της ανακοίνωσης διενέργειας της Προκαταρκτικής Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση [aademarketresearch@aade.gr](mailto:aademarketresearch@aade.gr) της Δ/νσης Προμηθειών και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε.

Μετά το πέρας της προθεσμίας για τη διενέργεια Προκαταρκτικής Διαβούλευσης των Τεχνικών Προδιαγραφών θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικών από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητά τους.

Οι προτάσεις - παρατηρήσεις που υποβάλλονται στο πλαίσιο της διαδικασίας της Προκαταρκτικής Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των τεχνικών προδιαγραφών, με γνώμονα τη βέλτιστη ικανοποίηση των τεχνικών και λειτουργικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στη Διαδικτυακή Πύλη «Προμηθεύς» του ΟΠΣ ΕΣΗΔΗΣ (http://www.eprocurement.gov.gr) στο σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στον σύνδεσμο Προκηρύξεις - Διαγωνισμοί.

Παρακαλείσθε για την ανταπόκριση και τη συμμετοχή σας στη διαδικασία Προκαταρκτικής Διαβούλευσης.

|  |
| --- |
| **Ο ΠΡΟΙΣΤΑΜΕΝΟΣ**  **ΔΙΕΥΘΥΝΣΗΣ ΠΡΟΜΗΘΕΙΩΝ ΚΑΙ ΚΤΙΡΙΑΚΩΝ ΥΠΟΔΟΜΩΝ** |
|  |
|  |
| **ΘΕΟΔΩΡΟΣ ΚΕΛΑΔΙΤΗΣ** |

**Συνημμένα:**

* Τεχνικές Προδιαγραφές Φορητών Προσωπικών Υπολογιστών (LAPTOPS), για τις ανάγκες της Ανεξάρτητης Αρχής Δημοσίων Εσόδων (Α.Α.Δ.Ε).
* Τεχνικές προδιαγραφές Φορητών Scanner Χειρός (QR SCANNERS) για τις ανάγκες της Ανεξάρτητης Αρχής Δημοσίων Εσόδων (Α.Α.Δ.Ε).

**Κοινοποίηση:**

* Γραφείο Διοικητή της Α.Α.Δ.Ε.
* Γενική Διεύθυνση Ηλεκτρονικής Διακυβέρνησης (Γ.Δ.ΗΛΕ.Δ.)
* Διεύθυνση Διαχείρισης Υποδομών (ΔΙ.Δ.ΠΟΔ.)
* Διεύθυνση Στρατηγικού Σχεδιασμού (Δ.Σ.Σ.)

**Εσωτερική Διανομή:**

* Γενική Δ/νση Οικονομικών Υπηρεσιών (Γ.Δ.Ο.Υ.)
* Διεύθυνση Προμηθειών και Κτιριακών Υποδομών, Τμήματα Α2’΄& Δ΄
* Αυτοτελές Τμήμα Υποστήριξης και Ελέγχου, Γ.Δ.Ο.Υ.